
REFERAT
Privind conferirea titlului de Cetăţean de Onoare al Municipiului Timişoara
participanţilor care s-au remarcat în timpul Revoluţiei din 1989 şi răniţilor care au atestată această calitate prin certificatul instituit prin lege.

	În urma cu 25 de ani, pe străzile Timişoarei se strigă pentru prima dată cuvântul Libertate! Pe 16 decembrie 1989 timişorenii au fost primii care au înţeles că stă în puterea lor să schimbe cursul istoriei şi au avut curajul să facă acest lucru.
	În decembrie 2014 marcăm acele momente care ne-au adus libertatea, ne plângem eroii, jertfa lor imensă şi suntem alături de familiile îndoliate.
	La iniţiativa Primăriei Municipiului Timişoara, Secretatriatul de Stat pentru Recunoşterea Meritelor Luptătorilor Împotriva Regimului Comunist instaurat în Romania în perioada 1945-1989 a trimis municipalităţii, prin adresa SC2014 – 033441 – 11.12.2014, propunerile instituţiei privind conferirea titlului de Cetăţean de Onoare al Municipiului Timişoara.
Avand in vedere HCL 258/2005 privind aprobarea Regulamentului pentru acordarea Titlului de "Cetăţean de Onoare al Municipiului Timişoara , Cap II, art.5, care precizează la lit. c că titlul se poate acorda “persoanelor care, prin acţiunile lor, au preîntâmpinat producerea de evenimente deosebit de grave, sau prin sacrificiul suprem au salvat vieţile concetăţenilor lor, în municipiul Timişoara”;
Având în vedere adresa SC2014 – 033441 – 11.12.2014 privind propunerile pentru acordarea titlului de Cetăţean de Onoare al Municipiului Timişoara;
Deşi „Asociaţia 17 decembrie a răniţilor şi a familiilor îndoliate din Revoluţia 1989”, prin adresa SC2014-031688 din data de 25.11.2014, nu doreşte conferirea titlului de Cetăţean de Onoare, municipalitatea consideră ca datorie morală decernarea titlului  tuturor celor care au fost răniţi în evenimentele din Decembrie 1989. 

Propunem:
acordarea titlului de Cetăţean de Onoare al Municipiului Timişoara participanţilor care s-au remarcat în timpul Revoluţiei din 1989, conform anexei, şi răniţilor care au atestată această calitate prin certificatul instituit prin lege, în semn de recunoştinţă pentru actele de curaj de care au dat dovadă, conform anexei care face parte integrantă din hotărâre.

